**Article publicat**

En el marc del conveni signat amb la Universitat Rovira i Virgili, entre les activitats que l’ATM del Camp de Tarragona i la universitat preveuen dur a terme de manera col·laborativa hi figura l’estudi de la mobilitat al nostre territori, es va dur a terme un estudi sobre la por al contagi de la COVID-19 que generen els turistes en el transport públic.

La referència és:

Vich, G., Gutiérrez, A., Delclòs-Alió, X., Tomàs-Porres, J., & Miravet, D. (2022). Presence of tourists and perceived safety from COVID-19 among local bus users: Evidence from a Mediterranean city. *Transportation Research Interdisciplinary Perspectives*, *14*, 100599.

Article de recerca que analitza el risc percebut de contagi de la COVID per part de la població resident al Camp de Tarragona quan utilitzen el transport públic a causa de compartir-lo amb els turistes. Les dades es van obtenir mitjançant una enquesta durant l'estiu de l'any 2020. Els resultats assenyalen una elevada percepció de risc de contagi al transport públic, i que aquesta percepció està lligada a la presència dels turistes durant l'estiu. Una anàlisi més profunda revela no obstant, que l'associació de contagi amb la presència dels turistes només es manifesta per a aquells grups de població que tenen una major por de contagi de la malaltia en general.

**EMQ**

Es recorda als ajuntaments que tenen a la seva disposició les dades de l’Enquesta de Mobilitat Quotidiana 2020 per al seu ús a l’hora d’elaborar els plans de mobilitat urbana. Per a poder accedir a aquestes dades caldrà fer una petició a través d’EACAT. Atès que les microdades es troben subjectes a secret estadístic i es tracta d’estadística oficial, caldrà especificar la motivació de la seva utilització, els camps concrets als quals es vol tenir accés, i les persones que podran treballar-hi. Per qualsevol dubte només cal que contacteu amb l’àrea de mobilitat de l’ATM del Camp de Tarragona.